דקדקגו

דקדקגו (באנגלית: DuckDuckGo או בראשי תיבות: DDG) הוא מנוע חיפוש שמדגיש את הגנת פרטיות המשתמש ונמנע מיצירת "בועת פילטר" (באנגלית: Filter bubble) שמנחשת את אופי החיפושים הרלוונטיים למשתמש. דקדקגו נבדל ממנועי חיפוש אחרים בכך שהוא לא מתחקה אחר תוצאות המשתמשים, כמו גם, מאחזר את אותן תוצאות לכל המשתמשים שחיפשו מושג זהה ואינו נותן תוקף לשיקולים זרים בתוצאות החיפוש. יתרה מכך, דקדקגו מעדיף לאחזר מידע ממעט מקורות מידע איכותיים מאשר מהרבה מקורות מידע שאינם איכותיים. תוצאות החיפוש של דקדקגו הן קומפילציה של "בערך 50" מקורות מידע (duck.co). בין היתר, הוא מאחזר מידע מאתרי "מיקור המונים" (באנגלית: crowdsourcing) כמו ויקיפדיה, ממנועי חיפוש אחרים כמו: Yandex, Yahoo!, Bing ו-Yummly ומזחלן הרשת שלו עצמו, דקדקבוט (באנגלית: DuckDuckBot). דקדקגו הוקמה בשנת 2008 על ידי היזם גבריאל ויינברג. מטה החברה נמצא בפאולי (באנגלית: Paoli), פנסילבניה, אשר בפילדלפיה, ארצות הברית. שם החברה – מקורו – בשמו של משחק הילדים Duck, duck, goose. בעבר, דקדקגו מומנה על ידי ויינברג עצמו וכעת היא ממומנת על ידי פרסומות ושותפויות עם מספר חברות. בספטמבר 2011, דקדקגו העסיקה את העובד הראשון שלה (MIXERGY). כעבור חודש, ה-Union Square Ventures השקיעה בדקדקגו. באפריל 2011, האתר אלכסה דיווח על גידול של 51% בשיעור המשתמשים במנוע החיפוש במהלך תקופה בת 3 חודשים. באותו זמן, ויינברג טען שהכנסותיו עומדות על 115,000 דולר ב-2011, בעוד שבחברה מועסקים 3 עובדים בלבד. נתוני תעבורת הרשת של מנוע החיפוש דקדקגו עצמו, הראו שבאוגוסט 2012 נרשמו 1,393,644 ביקורים באתר ליום; לעומת ממוצע של 39,406 ביקורים ליום באפריל 2010 (duckduckgo.com). עד מאי 2012, דקדקגו משך 1,500,000 משתמשים מדי יום. בסוף שנת 2012 ה"וושינגטון פוסט" תיאר את תופעת הדקדקגו במילים: המטרות הלא-שאפתניות של ויינברג הופכות אותו למתחרה מסוכן לשחקנים אחרים במרחב האינטרנט. דקדקגו יכול לעשות כמעט כל מה שגוגל או בינג לא יכולות לעשות מחשש לחבל במודל העסקי שלהן; ואם הגולשים יגיעו למסקנה שהם אוהבים את דקדקגו יותר, ויינברג יוכל "להביס" את השחקנים הגדולים, מבלי מאמץ אמיתי. — מייקל רוזנוולד (לעשות דקינג לגוגל במנועי חיפוש) בעקבות עדכון מדיניות הפרטיות של חברת "גוגל" ב-1 במרץ 2012, שכלל איחוד מידע של משתמשים מהשירותים שונים שהיא מספקת, הוא החל לקבל המלצות בעיתונות, והפופולריות של "דקדקגו" גדלה. בתגובה רכשה גוגל את הדומיין Duck.com והפנתה אותו ל-google.com. בשנת 2018, לאחר תלונות מתמשכות, הסכימה גוגל להעביר את הדומיין ל"דקדקגו". ביוני 2013 קיבלה "דקדקגו" דחיפה נוספת, בעקבות חשיפת תוכנית הביון פריזמה שמפעילה הסוכנות לביטחון לאומי (NSA) של ארצות הברית מאז 2007. ביולי 2019 דיווח מייסד החברה גבריאל ויינברג כי היא גייסה מאז הקמתה רק 13 מיליון דולר, אך היא רווחית ומעסיקה 55 עובדים בלבד. בשנת 2021, החל קהל המאמינים של תאוריית הקשר QAnon לפנות ל"דקדקגו" כחלופה מומלצת "גוגל". בטענה ש"גוגל" מצנזרת תוצאות חיפוש. אך בעקבות הפלישה הרוסית לאוקראינה הודיע מנוע החיפוש כי אתרים המזוהים עם התקשורת הממלכתית הרוסית ידורגו נמוך יותר בתוצאות החיפוש שלו, וספג ביקורת מחוגי הימין הקיצוני בארצות הברית. דקדקגו בנוי בעיקרו על חיפוש API ממספר ספקים ולכן הוא אופיין כמנוע חיפוש "היברידי". עם זאת, דקדקגו מפיק עמודי תוכן משל עצמו. חלק מקוד המקור של מנוע החיפוש הוא תוכנה חופשית הממוקמת בשירות האחסון של GitHub תחת רישיון crunchbase.com) Apache 2.0). מנוע החיפוש כתוב בשפת Perl ומורץ על ידי nginx, FreeBSD ו-Linux (אתר קהילת המשתמשים של DuckDuckGo). כמנוע חיפוש שחרת על דגלו את פרטיות המשתמש, דקדקגו אינו מאחסן כתובות IP, אינו הופך מידע על המשתמש לאלוגריתמים ומשתמש ב"עוגיות" רק כשיש צורך. פועל יוצא הוא שמנוע החיפוש אינו אוסף ואינו משתף את המידע הפרטי על המשתמש. דקדקגו אמנם משתמש באלוגריתמים בנוגע למונחי החיפוש שנעשה בהם שימוש, ושומר את כל שאילתות החיפוש של המשתמש, אך לא בצורה שמאפשרת לזהות את מבצע השאילתה. כלומר, אם המשתמש ביקר באתר מסחרי, דקדקגו לא יראה מודעות פרסום הקשורות לחיפושים הקודמים שלו. בהתאם לכך, מודעות הפרסום המוצגות במנוע החיפוש מבוססות על שאילתות החיפוש בלבד. דקדקגו לא עוקב אחר המשתמש בין אם הוא במצב של גלישה פרטית ובין אם לאו (duckduckgo.com). איכות תוצאות החיפוש השתפרה על ידי מחיקת תוצאות של חברות שהן "טחנות תוכן" (באנגלית: Content farm או Content mill). הפורמט הפשטני והפרקטי של דקדקגו השתנה מיום הקמתו וב-21 במאי 2014, הושקה גרסה מחודשת שלו שהתמקדה בתשובות חכמות והציגה מראה מתוחכם יותר. הגרסה החדשה כללה שיפורים רבים חדשים כמו תמונות, חיפוש מקומי, הצעות חיפוש אוטומטיות, מזג אוויר, מתכונים ועוד. דקדקגו מציג תוצאות מידיות, המופיעות בחלק העליון של דף החיפוש. אלה מכונות גם zeroclickinfo, שכן כוונתן לספק למשתמש את מה שהוא חיפש בדף התוצאות עצמו, כך שהוא לא יצטרך להקליק על התוצאות. פלטפורמת ה"תשובות המידיות", נקראת דקדקהאק (באנגלית: DuckDuckHack). המשתמש יכול לפתח את התשובה המידית שקיבל ולהמשיך לנתב את החיפוש באופן אינטראקטיבי על ידי שינוי המבנה של מנוע החיפוש. בפברואר 2017 היו 1190 תשובות מידיות פעילות (אתר קהילת המשתמשים של DuckDuckGo). בדקדקגו המשתמש יכול להתאים את מנוע החיפוש לפי צרכיו האישיים, בשל היותו בנוי על קוד פתוח. אפשר לשנות את מראה מנוע החיפוש על ידי בחירה באחת מתוך 6 ערכות נושא אפשריות וכן לשנות את סגנון הכתב, רוחב הדף וכו'. כמו כן, למשתמש ישנה האפשרות להסתיר את הפרסומות במנוע החיפוש. דקדקגו גם מציע אפשרות להתאים את החיפוש לפי אזור מסוים ולשמור את הגדרות החיפוש בענן באמצעות סיסמה ולטעון את אותן ההגדרות בכל מחשב בעזרת שימוש באותה סיסמה. מעבר לכך, תוצאות החיפוש מסווגות לפי קטגוריות וכך נחסך זמן רב עבור המשתמש. אין עימוד של תוצאות החיפוש ואפשר לראות את כולן על ידי גלילה למעלה ולמטה של הדף. זהו יתרון משמעותי לאור ממצאיו של מחקר שהראה כי רק 5% מהמשתמשים בעולם, מבקרים בעמודים שמעבר לעמוד מס' 4 בדפי התוצאות. דקדקגו מציע גם קיצורי מקלדת. למשל, בעזרת מקשי j ו-k אפשר לדלג בין התוצאות. באוגוסט 2010, דקדקגו הוסיף למנוע החיפוש שלו אפשרות לחיפוש אנונימי דרך רשת השירותים הנסתרים של Tor. אחד הפיצ'רים העיקריים של דקדקגו הוא פקודות "!Bang", שנותנות למשתמש את היכולת לחפש בקלות ובנוחות באתרים ספציפיים – בעזרת שימוש במנוע החיפוש של האתר עצמו, באם הוא קיים וזמין. לדוגמה, שאילתת החיפוש המשלבת את מילת המפתח !a, תאחזר באופן מידי תוצאות מאתר Amazon. המשתמש יכול ליצור מילת מפתח משלו לחיפוש מסוים ואפשר לכותבן לפני או אחרי נושא החיפוש. לדקדקגו – פיצ'ר המציג את הפרופיל של חברים ברשת חברתית מסוימת בעזרת הקלדת שם המדיה בתוך גרשיים כאשר לפניה סימן @ (לדוגמה: '‎@VivekSonchhatra'). לזכותו של דקדקגו נרשמו מספר הישגים בעצם הוספתו כמנוע חיפוש מובנה בדפדפנים וסביבות הפעלה ספורים - לעיתים, על חשבון מנועי חיפוש ותיקים יותר ופופולריים: בסוף 2010, Trisquel, Linux Mint ו-Midori, הגדירו את דקדקגו כברירת המחדל של מנוע החיפוש שלהם. באוגוסט 2013, GNOME שינתה את מנוע ברירת המחדל שלה מגוגל לדקדקגו ובמרץ 2014, Pale Moon כלל את דקדקגו כמנוע חיפוש מובנה והציג אותו בדף הבית שלו. בנובמבר 2014, Mozilla הוסיף את דקדקגו כאפשרות חיפוש בדפדפן FireFox 33.1. ההישג המשמעותי ביותר היה אולי כשב-2014 אפל הודיעה כי דקדקגו ייכלל כאפשרות חיפוש בשתי מערכות ההפעלה: IOS8 וגם OS X Yosemite. ביוני 2013, דקדקגו דיווח על עליה משמעותית בתעבורת הרשת שלו; על פי חשבון הטוויטר של האתר, ביום שני ה-14 ביוני 2013, נעשו בו 3 מיליון חיפושים ישירים ליום. יש המייחסים נתונים אלה למודעות הגואה לפיקוח הממשלתי האמריקני על החיפושים באינטרנט. על אף הגידול בהיקף השימוש במנוע החיפוש יש הטוענים כי "הוא לא גדל מספיק כדי לשקף שינוי מוחשי מצד ציבור המחפשים" וכן כי "לאף אחד לא אכפת מחיפוש 'פרטי'". מנגד, יש הטוענים כי תפיסה זו מוטעית דווקא בגלל העלייה בתעבורת הרשת של דקדקגו וכן בהתחשב בכך שהיה מחסור במודעות נרחבת לקיומו. ב-23 במרץ 2015, לראשונה בהיסטוריה של מנוע החיפוש, דקדקגו אחזר יותר מ-9 מיליון חיפושים. באותו חודש, מנוע החיפוש גם אחזר למעלה מ-250 מיליון תוצאות שהיה לשיא נוסף שרשמה החברה (duckduck.com). בספטמבר 2016, מנוע החיפוש צבר 4 מיליון כניסות ליום. נכון לפברואר 2021, מנוע החיפוש מקבל בממוצע כ-100 מיליון שאילתות מדי יום. מדיה וקבצים בנושא דקדקגו בוויקישיתוף אתר האינטרנט הרשמי של דקדקגו (בשפות מרובות) דקדקגו, ברשת החברתית פייסבוק דקדקגו, ברשת החברתית אקס (טוויטר) דקדקגו, ברשת החברתית אינסטגרם דקדקגו, הבלוג הרשמי תנאי מדיניות הפרטיות של דקדקגו .Shandrow Lachance, K, 6 Things You Should Know About 'Anti-Google' Search Engine DuckDuckgo, ‏February 27, 2014 Wauters, R, DuckDuckGo To Google. Bing Users: Escape Them Filter Bubbles!, ‏January 20, 2011 Sentence, R., Going over to the duck side: a week using DuckDuckGo, ‏March 1, 2016 Reader, R., DuckDuckGo & Yummly team up so you can search food porn in private, ‏June 11, 2014 Titlow, J.,P., Inside DuckDuckGo, Google's Tiniest, Fiercest Competitor, ‏February 20, 2014 Rosenwald, M., Ducking Google in search engines, ‏November 9, 2012 Arthur, C., NSA scandal delivers record numbers of interest users to DuckDuckGo, ‏July 10, 2013 Chou, J., DuckDuckGo Startup Profile, ‏January 29, 2015 (ארכיון) Burnham, B., Duck Duck Go., ‏October 13, 2011 Farivar, C., Private: some search engines make money by not tracking users., ‏May 17, 2012 עודד ירון, גוגל משנה לכם את הגדרות הפרטיות? כך תסתתרו מפניה, באתר הארץ, 28 בפברואר 2012 עודד ירון, duckduckgo: הברווז שמעז לגעגע על גוגל, באתר הארץ, 2 באפריל 2012 הגרדיאן והארץ, כך תיעלמו מהרשת בכמה צעדים (לא) פשוטים, באתר הארץ, 9 באפריל 2013 עודד ירון, תם הקרב על הברווז: גוגל ויתרה על Duck.com לטובת המתחרה, באתר הארץ, 13 בדצמבר 2018 אבישי בסה, GeekTime, המרוויח מפרשת PRISM: מנוע החיפוש האנונימי DuckDuckGo, באתר TheMarker‏, 19 ביוני 2013 רויטרס, פייסבוק ומיקרוסופט פירסמו את בקשות הממשל האמריקאי למידע, באתר TheMarker‏, 15 ביוני 2013 ניו יורק טיימס, המתחרה הקטנה של גוגל מוכיחה: אפשר להיות רווחיים - בלי לפגוע בפרטיות, באתר TheMarker‏, 29 ביולי 2019 סטיוארט א. תומפסון, ניו יורק טיימס, לחסידי QAnon וחובבי הקונספירציות נמאס מגוגל. הם פונים ל-DuckDuckGo, באתר הארץ, 28 בפברואר 2022 ניו יורק טיימס, למה הימין הקיצוני בארה"ב יוצא נגד מנוע החיפוש האהוב עליו?, באתר TheMarker‏, 14 במרץ 2022 Kimerling, D., Elevator Pitch Friday: Duck Duck Go, The Hybrid Search Engine, ‏December 12, 2008 duckduckgo/duckduckgo, GitHub (באנגלית) מדיניות הפרטיות, באתר DuckDuckGo Parsania, V. S., Kalyani, F. & Kamani, K., A Comparative Analysis: DuckDuckGo Vs. Google Search Engine, Global Research and Development Journal for Engineering, 1 2, 2016 Wood, M., Sweeping Away a Search History, ‏April 2, 2014 Mims, C., The Search Engine Backlash Against 'Content Mills', ‏July 20, 2010 McCracken, H., Duck Duck Go, the In-N-Out Burger of Search Engines, ‏June 16, 2011 DuckDuckGo Blog : DuckDuckGo Reimagined & Redesigned, DuckDuckGo Community Platform (באנגלית) (ארכיון) Perez, S., Privacy-Focused Search Engine DuckDuckGo Gets A New Look, Smarter Search With "Instant Answers", ‏May 20, 2014 Basu, S., 10 Useful DuckDuckGo Instant Answers That Save You Time & A Few Clicks, ‏May 21, 2014 R, E., 10 Interesting features in DuckDuckGo search engine, ‏May 9, 2015 Swanner, N., Why I Switched from Google to DuckDuckGo; it's all about the bangs, ‏July 3, 2015 DuckDuckGo in Web Browser | Trisquel GNU/Linux - Run free!, trisquel.info (באנגלית) Claudio Saavedra's ChangeLog - August 2013, people.gnome.org (באנגלית) GNOME 3.10 Released, mail.gnome.org Moonchild, Pale Moon - Release Notes for Archived Versions, www.palemoon.org (באנגלית) Firefox — Notes (33.1), Mozilla (באנגלית) Schwartz, B., Big Win For DuckDuckGo: Apple Adding To Safari As Private Search Option, ‏June 2, 2014 Sullivan, D., Duck Duck Go's Post-PRISM Growth Actually Proves No One Cares About "Private" Search, ‏June 22, 2013 Garling, C., Huge traffic spike hits 'private' search engines after NSA leaks, ‏June 24, 2013 Gross, G., People flock to anonymizing services after NSA snooping reports, ‏October 10, 2013 DuckDuckGo Traffic, DuckDuckGo